agnír ékākṣarayā vā́cam údajayad aśvínau dvyàkṣarayā prāṇāpānā́ údajayatām̐ víṣṇus tryàkṣarayā trī́ṇ imā́ṃl lokā́n údajayat sómaś cáturakṣarayā cátuṣyadaḥ paśū́n údajayat savitā́ páñcākṣarayā páñca díśā údajayat pūṣā́ ṣáḍakṣarayā ṣáḍ r̥tū́n údajayan marútaḥ saptā́kṣarayā saptápadām̐ śákvarīm údajayan bŕ̥haspátir aṣṭā́kṣarayāṣṭaú díśā údajayac cátasro díśas cátasró 'kuśalīr mitró návākṣarayā náva prāṇā́n údajayad váruṇo dáśākṣarayā virā́jam údajayad índrā ékādaśākṣarayā triṣṭúbham údajayad víśve devā́ dvā́daśākṣarayā jágatīm údajayan vásavas tráyodaśākṣarayā trayodaśáṃ mā́sam údajayan rudrā́ś cáturdaśākṣarayā caturdaśáṃ mā́sam údajayann ādityā́ḥ páñcadaśākṣarayā pañcadaśáṃ mā́sam údajayann áditiḥ ṣóḍaśākṣarayā ṣoḍaśáṃ mā́sam údajayat prajā́patiḥ saptadaśás